**Kúpna zmluva č. 1/2015**

**uzatvorená podľa § 409 a nasl. zákona č. 513/1991 Zb. Obchodného zákonníka (ďalej ako „Obchodný zákonník“)**

**uzatvorená medzi:**

**Predávajúcim: Schrack Technik s.r.o.**

IČO: 31 610 919

IČ DPH: SK 2020433734

So sídlom: Ivánska cesta 10/C, 821 04 Bratislava

Banka: Všeobecná úverová banka, a.s.

Číslo účtu: 579440362 / 0200

Zapísaná v obch. reg.: OS Bratislava I, oddiel: Sro, vložka: 67768/B

Zastúpená: Ing. [Igor Chrapčiak](http://www.orsr.sk/hladaj_osoba.asp?PR=Chrap%E8iak&MENO=Igor&SID=0&T=f0&R=0) – konateľ

Ing. [Peter Klučka](http://www.orsr.sk/hladaj_osoba.asp?PR=Klu%E8ka&MENO=Peter&SID=0&T=f0&R=0) – konateľ

(ďalej ako „Predávajúci“)

a

**Kupujúcim: KSP, s.r.o.**

IČO: 35847689

IČ DPH: SK2021700637

So sídlom: Vajnorská ulica 135, 831 04 Bratislava

Banka: PRIMA banka, a.s.

Číslo účtu: 4853725001/5600

Zapísaná v obch, reg.: OS Bratislava I, oddiel: Sro, vložka: 27764/B

Zastúpená: Ing. Gabriel Baláž - konateľ

Mgr. Peter Cabrnoch - konateľ

Ing. Milan Kresáč - konateľ

(ďalej ako „Kupujúci“)

(Predávajúci a Kupujúci spoločne ako „Zmluvné strany“)

v nasledovnom znení:

**Preambula**

Táto zmluva vznikla na základe výsledku verejného obstarávania č. 7/PT/KSP/2015 podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len zákon o verejnom obstarávaní) za účelom dodávky komponentov inteligentného meracieho systému podľa vyhlášky č. 358/2013 Z. z..

**Čl. I**

**Predmet Zmluvy**

1. Predávajúci sa zaväzuje dodať Kupujúcemu nasledovný tovar (ďalej ako „Tovar“):

1. Elektromer DIZ F 80A, M-BUS s profilom 3 ks
2. BBME modem BPL Schrack externý 3 ks
3. Elektromer Sanxing 100A,bbPLC 13 ks
4. Elektromer Sanxing x/5A,bbPLC 6 ks
5. BBMI modem BPL Schrack interný 19 ks
6. BBC koncentrátor BPL Schrack 1 ks

2. Kupujúci sa zaväzuje na základe tejto kúpnej zmluvy (ďalej ako „Zmluva“) Tovar prevziať a zaplatiť kúpnu cenu podľa čl. II. ods. 1 Zmluvy.

**Čl. II**

**Kúpna cena a platobné podmienky**

1. Kúpna cena je dohodnutá zmluvnými stranami v zmysle zákona o cenách č. 18/1996 Z. z. v platnom znení - podľa cenovej ponuky zo dňa 27.11.2015, ktorá tvorí neoddeliteľnú časť tejto zmluvy a je dohodnutá vo výške

**9 050.- € bez DPH**

**(slovom: deväťtisícnulapäťdesiat eur bez DPH )**

teda

**10 860,00 € s DPH**

2. Zmluvné strany sa dohodli, že táto cena je pre obe zmluvné strany záväzná, konečná a nemenná a zahŕňa všetky náklady Predávajúceho spojené s predajom predmetného tovaru.

3. Zmluvné strany sa dohodli na nasledovných platobných podmienkach:

Zmluvné strany sa dohodli, že kúpnu cenu Tovaru podľa čl. II ods. 1 Zmluvy zaplatí Kupujúci v lehote splatnosti uvedenej v písomnej faktúre vystavenej Predávajúcim. Lehota splatnosti faktúry je 14 dní od jej doručenia Kupujúcemu.

4. Faktúra musí spĺňať všetky predpísané náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov.

5. Porušenie týchto povinností Predávajúcim oprávňuje Kupujúceho na vrátenie faktúry Predávajúcemu na doplnenie. Počas tejto doby nie je Kupujúci v jej zaplatení v omeškaní.

**Čl. III**

**Dodacie podmienky**

1. Zmluvné strany sa dohodli, že termín dodania Tovaru je najneskôr do **31.12.2015.**

2. Zmluvné strany sa dohodli, že Predávajúci dodá Tovar Kupujúcemu do miesta dodania Tovaru, t. j. Areál V 135 CENTRUM, Vajnorská ul. 135, 831 04, Bratislava.

3. Cena za dodanie Tovaru Predávajúcim Kupujúcemu do miesta dodania Tovaru je súčasťou kúpnej ceny Tovaru podľa čl. II ods. 1 Zmluvy.

4. Zmluvné strany potvrdia prevzatie Tovaru Kupujúcim na Doklade o odovzdaní a prevzatí tovaru. Nebezpečenstvo škody na Tovare prechádza okamihom podpisu  Dokladu o odovzdaní a prevzatí tovaru Kupujúcim z Predávajúceho na Kupujúceho.

**Čl. IV**

**Prechod vlastníckeho práva a záruka**

1. Kupujúci nadobúda vlastnícke právo k Tovaru až úplným zaplatením kúpnej ceny Tovaru.
2. Predávajúci poskytne záruku na Tovar v trvaní 24 mesiacov, ktorá začne plynúť dňom dodania a prevzatia Tovaru.
3. V prípade postupného dodávania Tovaru sa záručná doba počíta od dodania konkrétnej položky Tovaru.

**Čl. V**

**Sankcie**

1. V prípade, že Predávajúci dodá Tovar Kupujúcemu oneskorene, je povinný zaplatiť Kupujúcemu zmluvnú pokutu vo výške 0,05 % z kúpnej ceny za každý deň omeškania. Oneskoreným dodaním Tovaru podľa tohto odseku sa rozumie dodanie Tovaru po dátume dodania Tovaru, uvedeného v čl. III ods. 1 Zmluvy.

2. V prípade, že Kupujúci nezaplatí kúpnu cenu Tovaru podľa čl. II ods. 1 Zmluvy v lehote splatnosti uvedenej v čl. II ods. 3 Zmluvy, zaväzuje sa platiť Predávajúcemu dohodnuté úroky z omeškania vo výške 0,05% denne z dlžnej sumy až do úplného zaplatenia dlžnej sumy Kupujúcim.

**Čl. VI**

**Záverečné ustanovenia**

1. Pre právne vzťahy touto zmluvou zvlášť neupravené platia príslušné ustanovenia Obchodného zákonníka a ostatné platné všeobecne záväzné právne predpisy.

2. Zmluvné strany sa dohodli, že v prípade, ak sa niektoré ustanovenie Zmluvy stane neplatným, neúčinným alebo nevykonateľným, zostávajú ostatné ustanovenia Zmluvy nedotknuté takýmto neplatným, neúčinným alebo nevykonateľným ustanovením Zmluvy. Ak nastane situácia podľa čl. VI ods. 2 prvá veta Zmluvy, Zmluvné strany sa dohodli bez zbytočného odkladu nahradiť takéto neplatné, neúčinné alebo nevykonateľné ustanovenie novým platným, účinným a vykonateľným ustanovením, a to tak, aby bol zachovaný účel sledovaný dotknutým ustanovením Zmluvy a aby bol zachovaný účel sledovaný Zmluvou.

3. Zmluva sa považuje za platne uzavretú dňom jej podpisu poslednou zo Zmluvných strán a účinnosť nadobudne dňom nasledujúcim po dni jej zverejnenia na webovom sídle Kupujúceho v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií).

4. Zmluvné strany výslovne súhlasia so zverejnením tejto zmluvy v jej plnom rozsahu vrátane príloh a dodatkov na webovom sídle objednávateľa.

5. Zmluvné strany prehlasujú, že sa na tomto právnom úkone dohodli dobrovoľne, prejav ich vôle bol slobodný a vážny a doslovné znenie Zmluvy je s ich prejavom vôle v úplnom súlade. Zmluva bola Zmluvnými stranami prečítaná a na znak súhlasu s jej obsahom nimi vlastnoručne podpísaná.

6. Zmluva je vyhotovená v  troch origináloch. Jeden originál obdrží Predávajúci a dva Kupujúci.

|  |  |
| --- | --- |
| V Bratislave dňa ....................... | V Bratislave dňa ....................... |
| **Predávajúci: Schrack Technik s.r.o.**  ....................................  Ing. Igor Chrapčiak  konateľ  ....................................  Ing. Peter Klučka  konateľ | **Kupujúci: KSP, s.r.o.**  ...........................................  Ing. Gabriel Baláž  konateľ    ...........................................  Mgr. Peter Cabrnoch  konateľ  ..........................................  Ing. Milan Kresáč  konateľ |

Príloha č. 1 : Návrh na plnenie kritéria (Cenová ponuka zo dňa 27.11.2015)